A szállás Sevilla külvárosában található, egy gyönyörűen karbantartott társasház első emeleti polgári lakásában. A lakás három szobás, én az egyik szélsőben voltam. Kényelmes kétszemélyes ágy, nagy szekrény, ahova lehetett pakolni. Van egy külön WC, és egy WC-s fürdőszoba, ezek értelemszerűen közös használatúak. A lakásban tisztaság volt, és a többi szobából semmi nem hallatszott át. A konyhában csak a hűtőt használtam. Van egy kis belső udvar is. A megközelítésről, a helyi buszközlekedés nem túl sűrű, a legközelebbi nagyobb vasútállomás pedig kb 20 perc séta, a központ gyalog nagyjából fél óra. Rosario kedves és segítőkész házigazda, ő is ott lakik. Könnyű volt kapcsolatba lépni vele.